KIRJALLINEN KYSYMYS P-2463/97 komissiolle esittäjä(t): Ernesto Caccavale (UPE) (8. heinäkuuta 1997)

Aihe: ALV:n periminen pk-yrityksille annetuista Euroopan yhteisön varoista

Yhtenäinen tukiohjelma on paikallisen kehityksen tukemiseksi tarkoitettu rahoitusväline, jonka komissio myöntää välittäjäjärjestöille, joiden tehtävänä on yksilöidä, valikoida ja auttaa lopullisia tuensaajia, esimerkiksi pk-yrityksiä.

Oikeusasiamiehelle tulleista valituksista sekä yksityishenkilöiden komissiolle ja Euroopan parlamentille toimittamista protesteista käy ilmi, että yhtenäisen tukiohjelman verotuskohtelu vaihtelee maittain ja erityisesti se, että Italian hallitus perii siitä arvonlisäveroa (ALV).

Tämä tarkoittaa, että pk-yritykset menettävät veroihin suuren osan verovaroin ylläpidetyn komission niille tarkoittamista avustuksista.

Voiko komissio kertoa tarkalleen, mitä yhtenäisen tukiohjelman varoja välittävien järjestöjen kanssa solmittujen sopimusten määräyksissä sanotaan eri jäsenvaltioissa.

Voiko komissio selvittää myös verotuskohtelun kaikissa niissä jäsenvaltioissa, joissa komissio on käyttänyt yhtenäisen tukiohjelman varoja.

Voiko se myös tarkistaa, onko Italian valtio mahdollisesti hyötynyt lainvastaisesti pk-yritysten kustannuksella kantamalla veroa yhtenäisen tukiohjelman varoista.

Voiko se antaa yksityiskohtaisen luettelon välittäjistä, jotka ovat tähän asti tehneet sopimuksia komission kanssa yhtenäisen tukiohjelman puitteissa.

Komission jäsenen Mario Montin komission puolesta antama vastaus (23. syyskuuta 1997)

Yhteisön rakennerahastojen rahoittamassa yleiskattavassa tuessa on huomioitava, että välittäjäelinten kanssa tehtyjen sopimusten olevat säännökset ovat vakiotyyppisiä ja siis yleensä samankaltaisia. Ne eivät voi poiketa yhteisön ja kansallisella tasolla sovellettavista velvoittavista laeista.

Lisäksi välillisestä verotuksesta annetuilla yhteisön direktiiveillä varmistetaan yhteisön myöntämien tukien tasavertainen kohtelu jäsenvaltioissa.

Arvonlisäveroa (ALV) koskevan kuudennen direktiivin (77/388/ETY) ((EYVL L 145, 13.6.1977, sellaisena kuin se on viimeksi muutettuna direktiivillä 96/42/EY, EYVL L 170, 9.7.1996. )) 2 artiklan mukaisesti ALV:n piiriin kuuluvat tavaratoimitukset ja palvelut. Niin ollen kyseinen artikla ei koske komission välittäjäjäelimelle maksamaa yleiskattavaa tukea tai rahan vastaanottamista tämän elimen tasolla. Tämä tapahtuma jää siis ALV:n soveltamisalan ulkopuolelle. Samalla tavoin välittäjäelimen myöntämä tuki edunsaajalle on jätettävä ALV:n ulkopuolelle. Jos sitä vastoin välittäjäelin tarjoaa rakennerahastoille tai tukea saaville yrityksille tuen hoitoon liittyviä maksullisia palveluja, on kyseessä tapahtuma, josta kannetaan ALV yleisten sääntöjen mukaisesti.

Välittäjäelimen ja tukea saavien yritysten suorittamat ja tuettuun toimintaan liittyvät tavaroiden ja palvelujen ostot ovat ALV:n alaisia. Yleisiä ALV:tä koskevia sääntöjä sovelletaan myös niiden ostoista perityn ja ennakkoon maksetun ALV:n vähennys- ja palautusoikeuteen. Tässä yhteydessä on syytä mainita, että Italia ei käytä direktiivin 77/388/ETY 19 artiklan vaihtoehtoa rajoittaa vähennysoikeutta tukea saavien yritysten kaikkien tuella rahoitettujen ostojen osalta.

Yleinen sääntö, joka koskee ALV:n tukikelpoisuutta rakennerahastojen osalta on ilmaistu selvästi 23. huhtikuuuta 1997 tehdyssä komission päätöksessä ((EYVL L 146, 5.6.1997. )) (lomake N:o 15):¨ALV:n tavoin muut yhteisön rahoituksesta mahdollisesti aiheutuvat verot tai maksut ovat tukikelpoisia kustannuksia, jos lopulliset edunsaajat vastaavat niistä tosiasiallisesti ja lopullisesti (vaikka niistä saadut varat siirretäänkin jäsenvaltion talousarvioon)¨. Sitä vastoin, ¨Arvonlisäveroa, josta saa palautuksen tai joka korvataan jollain muulla tapaa, ei voida pitää tukikelpoisena eivätkä rakennerahastot voi näin ollen rahoittaa sitä¨. Tätä sääntöä sovelletaan samalla tavoin jokaisessa jäsenvaltiossa, myös Italiassa.

Yleiskattavaa tukea koskevat tiedot löytyvät rakennerahastojen toiminnan vuosikertomuksista. Lisäksi jokaisesta yleiskattavan tuen myöntämistä koskevasta päätöksestä tehdään lehdistötiedote, joka sisältää tietoa kyseessä olevasta välittäjäelimestä.